ཁ་སང་ཕྱི་ཚེས་༢༡ཉིན་གྱི་ཕྱི་དྲོའི་ཆུ་ཚོད་༧།༤༥ཐོགརྒྱ་གར་གྱི་རྒྱལ་ས་ལྡི་ལིའི་ཨེ་ཊི་སི་མོར་ཡཱ་གསོལ་མགྲོན་ཁང་དུ།ཨི་སི་ལམ་ཁ་ཆེའི་སྨྱུང་གནས་མཇུག་སྒྲིལ་གྱི་མཛད་སྒོ་ཚོགས་པའི་ཐོགའབྲི་གུང་སྐྱབས་མགོན་འཕྲིན་ལས་ལྷུན་གྲུབ་མཆོག་གི་ཆོས་གྲོགས་ཏེ།ཁ་ཆེའི་ཚོགས་པ་ཡི་སྤྱི་ཁྱབ་དྲུང་ཆེ་ཨེ་མཱ་ཌཱ་ནེ་ལགས་ནས་དམིགས་བསལ་སྐུ་མགྲོན་དུ་གདན་འདྲེན་ཞུས་པ་ལྟར།འབྲི་གུང་༧སྐྱབས་མགོན་མཆོག་མཛད་སྒོའི་ཐོག་ཆིབས་བསྒྱུར་བསྐྱངས་ཡོད་པ་དང་།སྐབས་དེར་ཧིན་རྡུའི་བླ་ཆེན་མཆོག་དང་།ཡི་ཤུ་དང་ཁ་ཆེའི་ཆོས་ཚོགས་རྣམས་ཀྱི་དབུ་འཛིན་ཁག་ཅིགདེ་བཞིན་རྒྱ་གར་གྱི་སྲིད་འཛིན་ཟུར་པ་གཞོན་པ་ཧཱ་མུ་ཌི་ཨེན་སཱ་རི་ལགས་ཀྱི་དབུས་སྲིད་དོན་པ་དང་ཚོང་དོན་པའི་དབུ་འཁྲིད།གཞན་ཡང་།ཕྱི་རྒྱལ་གཞུང་ཚབ་ཁག་གི་དཔོན་རིགས་ཁག་ཅིག་བཅས་ཕེབས་ཡོད་པ་དང་།མཛད་སྒོའི་ཐོག་འབྲི་གུང་༧སྐྱབས་མགོན་མཆོག་ནས་ཐུགས་དགྱེས་ཚོར་ཆེན་པོས་བླ་ཆེན་རྣམ་པར་མཇལ་འཕྲད་གནང་།